་ལྡན་ཅིག་གིས་མོས་གུས་ཀྱི་སྙིང་ཕུར་བཏབ།ཉམས་ཁྲིད་ཟབ་མོའི་རྒྱ་དབར་ནས་བཏོན་ནས།སྔར་བཤད་པའི་ངོ་སྤྲོད་དེ་རྫས
ལ་ཁ་ཙམ་མ་ཡིན་པའི་མྱོང་བ་ཁྱད་པར་ཅན་ཅིག་ཐོན་ན།རྒྱལ་བ་ཡང་དགོན་པའི་ཞལ་ལས་བྱོན་པའི།བལྟ་བ་ལུང་རིགས་ལ་མ་ལྟོས་པར་རྟོགས་པ་ནང་ནས་ཤར་བའི་ཁྱད་པར།སྒོམ
པ་སེམས་འཛིན་ལ་མ་ལྟོས་པར་བྱིང་རྒོད་རང་སེར་གྲོལ་བའི་ཁྱད་པར།སྤྱོད་པ་གནང་བཀག་ལ་མ་ལྟོས་པར་དགག་སྒྲུབ་རང་སར་གྲོལ་བའི་ཁྱད་པར།དམ་ཚིག་བསྲུང་སྡོམ་ལ་མ་ལྟོས
པར་ཟབ་མེད་ཀྱི་སྡོམ་པ་རྒྱུན་མི་འཆད་པའི་ཁྱད་པར།འབྲས་བུ་རྟགས་ལ་མ་ལྟོས་པར་སྐུ་གསུམ་རང་ཆས་སུ་ཤར་བའི་ཁྱད་པར།ཞེས་གསུངས་པའི་དོན་རྣམས་དེའི་ཚེ་ཐོབ་པར་འགྱུར
བ་ཡིན་ནོ།།གཉིས་པ་ཡན་ལག་གི་ཆོས་ནི།རྩ་བ་ལས།རྣལ་འབྱོར་བཞིའི་རིམ་པའང་བཤད།།འཁོར་བར་མི་ལྡོག་ལུང་ཡང་བསྟན།།ལས་རྒྱུ་འབྲས་རང་ལ་དགོས་མེད་ཀྱང་།

།གཟུགས་སྐྲའི་ས་བོན་བཏབ་པའི་ཕྱིར།།མི་བདེན་བཞིན་དུ་རྟེན་འབྲེལ་སྨྲིག།འགྲོ་དོན་ས་བོན་འདི་རུ་གདབ།།ཅེས་གསུངས་ཏེ།དེ་ལ་རྣལ་འབྱོར་བཞིའི་རིམ་པ་ནི་གོང
མ་དག་གིས་མཛད་པ་རྣམསུ་ཤེས་པར་བྱའོ།།ལུང་བསྟན་པ་ནི།དང་པོར་འདི་ལྟར་ཤེས་པར་བྱ་སྟེ།ཡང་དག་པའི་རྟོགས་པ་སྐད་ཅིག་མ་གཅིག་གི་སྟེང་ན།ཆོས་ཀྱི་ཕུང་པོ་བརྒྱད་ཁྲི
བཞི་སྟོང་པོ་ཐམས་ཅད་ཀྱི་དོན་ཡོན་ཏན་ཡར་ལྡན་གྱི་ཚུལ་གྱིས་ཚང་བ་ཡིན་ཏེ།དེ་ལ་ཆོས་ཕུང་དེ་ཐམས་ཅད་བརྗོད་བྱ་བསླབ་པ་གསུམ་གྱི་སྒོ་ནས་བསྡུས་ན།འདུལ་བ།མདོ་སྡེ།མངོན
པའི་སྡེ་སྡོད་དང་གསུམ་དུ་འདུས་ཤིང་།རྟོགས་པ་སྐད་ཅིག་མ་གཅིག་གི་སྟེང་ན་ཡང་།ཉེས་ལྟུང་རང་སར་གྲོལ་བས་འདུལ་བའི་སྡེ་སྣོད་ཀྱི་དོན་ཚང་།བྱིད་རྒོད་རང་སར་གྲོལ་བས
མདོ་སྡེའི་སྡེ་སྣོད་ཀྱི་དོན་ཚང་།བཟུང་འཛིན་རང་སར་གྲོལ་བས་མངོན་པའི་སྡེ་སྣོད་ཀྱི་དོན་ཚང་བ་ཡིན་ནོ།།དོན་འདི་ལ་དགོངས་ནས།ཏིང་ངེ་འཛིན་རྒྱལ་པོའི་མདོ་ལས།འཇིག་རྟེན
ཁམས་ནི་སྟོང་ཕྲག་ཏུ།།ང་ཡིས་མདོ་སྡེ་གང་བཤད་པ།།ཚིག་འབྲུ་ཐ་དད་དོན་གཅིག་སྟེ།།ཡོངསུ་བསྒྲགས་པར་ནུས་མ་ཡིན།།ཚིག་གཅིག་རྣམ་པར་བསྒོམས་པས་ནི།།དེ་དག་ཐོས
ཅད་བསྒོམས་པར་འགྱུར།།ཞེས་དང་།བརྒྱད་སྟོང་པ་ལས།ཀེའུ་ཤི་ཀ།ཤེས་རབ་ཀྱི་ཕ་རོལ་དུ་ཕྱིན་པ་བཟུང་བས།ཕ་རོལ་དུ་ཕྱིན་པ་དྲུག་པོ་ཐས་ཅད་བཟུང་བར་འགྱུར་རོ།།ཞེས་དང

གྲུབ་ཐོབ་གླིང་གིས།ཀུན་གོ་གཅིག་གིས་ཆོད་པ་དེ།།དམ་ཆོས་ཕྱག་རྒྱ་ཆེན་པོ་ཡིན།།ཞེས་གསུངས་སོ།།དེས་ན་ལཾ་འབྲསུ་དབང་བཞི་པོ་རེ་རེ་ལ།མཉམ་བཞག་གི་དམ་ཚིག།རྗེས་ཐོབ་ཀྱི
དམ་ཚིག།བཟའ་བའི་དམ་ཚིག།བསྲུང་བའི་དམ་ཚིག།མི་འབྲལ་བའི་དམ་ཚིག་སྟེ་ལྔ་ལྔ་གསུངས་ཤིང་།དེ་དག་མི་ཉམས་པར་བསྲུང་བའི་ཚུལ་ཡང་།ཞག་གཅིག་ལ་ཐུན་བཞིར་བྱས
པའི་ཐུན་རེ་རེ་ལ་ཡང་།དམ་ཚིག་དེ་དག་རེ་རེ་ནས་རྒྱུད་ལ་བསྐྱེད་པའི་སྒོ་ནས་བསྲུང་བ།དེ་ཙམ་མ་གྲུབ་ན་རྣམ་གྲངས་དྲན་པ་ཙམ་གྱི་སྒོ་ནས་བསྲུང་བ།མྱོང་བ་ཁྱད་པར་ཅན་གྱི་སྒོ་ན་བསྲུང
།བླ་མའི་མོས་གུས་ཀྱི་སྒོ་ནས་བསྲུང་བ་དང་བཞི་གསུངས་པའི།བསྲང་ཚུལ་གསུམ་པ་ནི།མྱོང་བ་ཁྱད་ཅན་ཅིག་རྒྱང་ལ་སྐྱེས་ན།དམ་ཚིག་རེ་རེ་ནས་རྒྱད་ལ་བསྐྱེད་ནས་སྒོམ་དགོས
པ་ལྔ་ཅི་སྨོས།རྣམ་གྲངས་དྲན་པ་ཙམ་ཡང་མི་དགོས་པར་གསངས་པ་ཡང་དོན་འདི་དང་འཐུན་པར་ཤེས་པར་བྱའོ།།དེའི་ཕྱིར་རྟོགས་པ་སྐད་ཅིག་མ་གཅིག་གིས་ཀྱང་།བསྐལ་པ
དཔག་ཏུ་མེད་པ་ནས་བསགས་པའི་སྡིག་པ་དང་སྒྲིབ་པ་ཐམས་ཅད་བྱང་བར་འགྱུར་ཏེ།ཆོས་ཀྱི་རྒྱལ་པོའི་མདོ་ལས།ཁང་སྟོང་གི་མུན་པ་ལོ་སྟོང་ལོན་པ་ཡང་།སྒྲོན་མི་གཅིག
བསྲེགས་པས་ཐམས་ཅད་མེད་པར་འགྱུར་བ་ལྟར།སེམས་ལ་ངོ་བོ་ཉིད་མེད་པ་ཡང་དག་པའི་བདེན་པ་ཤེས་པས།བསྐལ་པ་གྲངས་མེད་པར་བསགས་པའི་སྡིག་པ་ཐམས་ཅད

བྱང་བར་འབྱར་རོ།།ཞེས་དང་།རྨི་ལམ་བསྟན་པའི་མདོ་ལས།མ་སྐྱེས་དགྲ་ཡིས་ཕ་ནི་བསད་བྱས་ཤིང་།།དེ་བཞིན་གཤེགས་པ་དཀྲོངས་པར་སྦྱར་བྱས་ཀྱང་།།དེ་སེམས།།
གཅིགིས་ངན་འགྲོ་རྔམ་གྲོལ་ན།།གང་ཟག་དག་པ་གང་ཡིན་སྨོས་ཅི་དགོས།།ཞེས་དང་།འོད་བསྲུང་གིས་ཞུས་པའི་མདོ་ལས།ལས་དང་ཉོན་མོངས་པ་བསྐལ་པ་འབུམ་དུ་བསགྲ།
པ་ཡང་།ཚུལ་བཞིན་དུ་ཡིད་ལ་བྱེད་པའི་སོ་སོར་རྟོག་པ་གཅིག་གིས་མེད་པར་བྱེད་དོ།།ཞེས་གསུངས་པ་ལྟར་རོ།།དེས་ན་ལུང་བསྟན་པ་དངོས་ནི།རྣལ་འབྱོར་པ་རང་རང་གི་རྒྱུད་ལ
ཤར་བའི་རྟོགས་པ་དེ་བསྐངས་ན་ཡང་།ངན་སོང་གསུམ་དུ་མི་འགྲོ་ཞིང་།ཐེག་པ་དམན་པར་ཡང་མི་ལྟུང་བ་ཡིན་ཏེ།ཤེར་ཕྱིན་བདུན་བརྒྱ་པ་ལས།གང་དག་ཤེས་རབ་ཀྱི་ཕ་རོལ
དུ་ཕྱིན་པ་ཟབ་མོ་འདི་ཐོས་ནས།མི་སྐྲག་མི་བསྡང་བསྡང་བར་མི་འགྱུར་བ་དག་ནི་སངས་རྒྱས་ཀྱི་ཡུལ་ལ་འཇུག་པ་ཡིནོ།།ཞེས་སོགས་ནས།བྱང་ཆུབ་སེམས་དཔའི་ཐེག་པ་པི་རིག
ཀྱི་བུའམ།རིགས་ཀྱི་བུ་མོ་རྒྱ་འདིས་བཏབ་པ་ནི།ངན་སོང་གསུམ་དུ་འགྲོ་བའི་སྐལ་བ་ཅན་མ་ཡིན་ཞིང་།ཉན་ཐོས་དང་།རང་སངས་རྒྱས་ཀྱི་སོར་འཇུག་པའི་འགྲོ་བའི་སྐལ་བ་ཅན་མ
ཡིནོ།།ཞེས་གསུངས་པ་ཡིནོ།།རྒྱ་འདིས་བཏབ་པ་ནི་ཞེས་པའི་དོན་ཤེས་རབ་ཀྱི་ཕ་རོལ་དུ་ཕྱིན་པའི།ཕྱག་རྒྱ་ཆེན་པོའི་རྒྱས་བཏབ་པ་སྟེ།སློབ་དཔོན་ཡེ་ཤེས་གྲགས་པས།ཡུཾ་ཤེས

རབ་ཀྱི་ཕ་རོལ་དུ་ཕྱིན་པ་འདི་ཉིད་ཀྱི་མཚན་གཞན་ནི་ཕྱག་རྒྱ་ཆེན་པོ་སྟེ།དེ་ནི་གཉིསུ་མེད་པའི་ཡེ་ཤེས་ཀྱི་ངོ་བོ་ཉིད་ཡིན་པའི་ཕྱིར།།ཞེས་གསུངས་པ་ལྟརོ།།རྐང་པ་ཕྱི་མ་བཞིའི་དོན་ནི།།
རང་གི་སེམས་དགེ་སྡིག་དང་བྲལ་བའི་དོན་རྟོགས་པ་ནི་ཤེས་རབ་དང་།ཡང་གཞན་དོན་ཕུན་སུཾ་ཚོགས་པ་འགྲུབ་པའི་རྒྱུ་གཟུགས་སྐུ་གཉིས་ཀྱི་ས་བོན་གདབ་པའི་ཕྱིར།རྨི་ལཾ་སྒྱུ་མ་ལྟ་བུའི
དགེ་སྡིག་ལ་བླང་དོར་བྱེད་པ་ནི་ཐབས་ཏེ།རྒྱུ་མཚན་དེ་གཉིས་དང་ལྡན་ན་རྟག་ཆད་དང་བྲལ་བ་དབུ་མའི་ལམ་དུ་འགྱུར་བས།དེ་ལྟར་སྤྱད་པར་བྱ་སྟེ།ཀླུ་གྲུབ་ཀྱིས།ཆོས་རྣཾས་སྟོང་པ་འདི
ཤེས་ན།།ལས་དང་འབྲས་བུ་བསྟེན་པ་གང་།།ངོ་མཚར་བས་ཀྱང་འདི་ངོ་མཚར།།རྨད་བྱུང་བས་ཀྱང་འདི་རྨད་བྱུང་།།ཞེས་དང་།ཤ་བ་རི་པས།སྟོན་པར་གྱུར་ཀྱང་དུག་ལ་རེག་མི་བྱེད།།།
ཅེས་རྟོགས་པ་ཐོབ་ཀྱང་ལས་འབྲས་ཁྱདུ་མི་གསོད་པར་གསུངས་པ་ལྟརོ།།དེ་ལྟ་བུའི་རྣལ་འབྱོར་པ་དེ་དགེ་སྡིག་ལ་བླང་ངོར་ཚུལ་བཞིན་དུ་བྱས་ཀྱང་དོན་ལ་བྱར་མེད་ལས་མ་འདས་ཏེ།།
ཤ་བ་རི་པས།བྱ་འཕུར་ན་མཁའ་དག་ལས་མི་འདའ་སྟེ།།ཞེས་གསུངས་པ་ཡིན།།འོན་ཀྱང་རྐང་པ་ཕྱི་མ་གསུམ་པོ་འདི་ལ་མ་དག་པ་ཅུང་ཟད་ཡོད་པར་སེམས་ཏེ་དཔྱད་པར་བྱའོ།།
བཞི་པ་རྗེས་ངོ་འཕྲོད་པའི་དོན་དེ་ཉིད་བདག་པོ་དང་བཅས་ཏེ་བསྐྱངས་པའི་སྒོ་ནས་མཐར་ཕྱིན་པར་བྱ་བ་ནི།རྩ་བ་ལས།དེ་ན་རྗེས་ཀྱི་གདིས་ངག་ལ།།ཞེས་གསུངས་ཏེ།འདི་ལ་གསུཾ།སྒོམ

།།སྐང་དགོས་པའི་རྒྱ་མཚན།གང་གིས་སྐྱོང་བའི་བདག་པོ།ཇི་ལྟར་སྐྱོང་བའི་ཚུལོ།།དང་པོ་ནི།རྩ་བ་ལྭ།སྒོ་སྐྱེས་བདག་པོ་མང་པ་ནི།།ཕྱག་པོ་རླུང་གྲི་ཁྱེར་བ་འདྲ།།ཡིད་བཞིན་ནོར་བྲུ།།
འདི་དུ་བྱིང་།།སེང་གེ་ཁྱི་ཡི་ཟླ་ལ་ཤེར།།རྒྱལ་བུ་དམངསུ་ཕབ་པ་འདྲ།།ཞེས་པ་ཝཱ་རོ།།གཉིས་པ་ནི།དེས་ན་ཞེན་ལོག་བདག་པོ་དགོས།།ཞེས་པ་སྣེ་ཚེ་འདི་བློས་གཏོང་བའོ།།གསུཾ་པ་ལ་གཉིས
ཏེཏེ།རྟོགས་པ་སྐྱོང་བའི་ཚུལ་དང་།ཉེས་སྐྱོང་བའི་ཚུལ།དང་པོ་ནི།རྟོགས་པ་ཤར་བའི་རྣལ་འབྱོར་པ།།མ་བསྒོས་ན་ནི་ལས་སྟབས་ཚར།།ཞེས་གསུངས་ཏེ་སྒོ་དུ་མེད་པའི་དོན་ལ་ཡེངསུ་ཡཱ
མེད།།གཉིས་པ་ལ་གཉིས་ཏེ།དུས་ཇི་ཙམ་གྱི་བར་དུ་སྐྱོང་བ་དང་།ཚད་ཇི་ཙཾ་གྱི་བར་དུ་སྐྱོང་བའོ།།དང་པོ་ནི།ལུག་རྫི་ལྟ་བུའི་རྣལ་འབྱོར་པས།།མི་ཚེ་ཟངས་ཀྱིས་སྒོམ་པའོ།།དགུ་འམ་དྲུག
ཏུཏུ་སྒོམ་པར་བྱ།།ཞེས་གསུངས་ཏེ་ལོ་གསུཾ་མཾ་དྲུག་ལ་སོགས་པའི་བར་དུ་ལུག་རྫི་ལུག་དང་མི་འབྲལ་བ་ལྟར།རྣལ་འབྱོར་པ་སྒོམ་དང་མི་འབྲལ་བར་བྱའོ།།གཉིས་པ་ལ་དངོས་དང་།དེ་ལྟར
བསྙེངས་པ་ལས་ཐོབ་པའི་ཡོན་ཏན་དང་ལྡན་པའི་གང་ཟག་གི་ཆེ་བ་བརྗོད་པ་གཉིས།དང་པོ་ནི།དེ་ཡང་མི་གཙོ་རྟགས་ལ་ལྷ།།རྟོག་པ་སྒྱུ་མར་མ་ཤར་བར།།ཞེན་ལོག་ཆོས་བརྒྱད་མ་སྙོམས
བར།།སྙིང་རྗེ་རང་འདོད་མ་ཟད་བར།།ཐབས་མཁས་དུས་ལ་མ་བབ་བར།།ཞེས་པ་ལྟརོ།།གཉིས་པ་ནི།ཡོན་ཏན་དེ་ཚེ་ལྡན་པ་ནི།།རིན་ཆེན་ལྟ་བུའི་གང་ཟག་སྟེ།།ཀུན་གྱིས་ཐོད་བཞིན

བཀུར་བར་རིག།།ཆེ་འབྲིང་ཆུང་གསུཾ་འབགས་ཚད་འཚེང་།།ཞེས་པ་ལྟརོ།།རྩ་བའི་གསུཾ་པ་གདམས་ངག་མཐར་ཕྱིན་པའི་བྱ་བ་ལ་གསུཾ་ལས།དང་པོ་དངོས་ནི།ལྷན་ཅིག་སྐྱེས་སྦྱོར་རྫོགསོ།།
ཞེས་པའོ།།གཉིས་པ་གང་གི་དོན་དུ་བཙུས་པ་ནི།ཞལ་གངད་ས་ཡི་གེར་མི་ཆོས་ཀྱང་།།མི་སྒོམ་རི་ཁྲོང་འགྲིམ་པ་ཡི།།བྱ་དགའ་དག་ལ་གངས་པ་ཡིན།།ཞེས་པའོ།།གསུཾ་པ་དགེ་བ
གཞན་དོན་དུ་བསྔོ་བ་ནི།འགྲོ་བ་གཞན་ལ་ཕན་པར་ཤོག།ཞེས་པའོ།།དེ་རྣས་ཀྱི་སྒོ་ནས་ལྷན་ཅིག་སྐྱེས་སྦྱོར་བཤད་ཟིན་ཏོ།།འདིར་བདག་གི་ཇི་སྐད་བཤད་པ་དེ་དག་ནི།ལང་ཀའི་མདོ་ལ།།
བློ་གྲོས་ཆེན་པོ་འདས་པ་དང་།མ་འོངས་པ་དང་།ད་ལྟར་བྱུང་བའི་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་རྣས་ཀྱི་ཆོས་ཀྱི་ཚུལ་ནི་རྣཾ་པ་གཉིསོ།།འདི
ལྔ་སྟེ།བསྟན་པ་བརྗོད་པའི་ཚུལ་དང་།གྲུབ་པའི་མཐའ་རྣམ་པར་བཞག་པའི་ཚུལོ།།དེ་ལ་བསྟན་པ་བརྗོད་པའི་ཚུལ་གང་ཞེ་ན།འདི་ལྟ་སྟེ་བློ་གྲོས་ཆེན་པོ་ཚོགས་ཀྱི་མདོ་བཤད་པ
སྟེ།སེམས་ཅན་རྣཾས་ལ་སེམས་དང་མོས་པ་ཇི་ལྟ་བ་བཞིན་དུ་བསྟན་པའོ།།བློ་གྲོས་ཆེན་པོ་དེ་ལ་གྲུབ་པའི་མཐའི་ཚུལ་གང་ཞེ་ན།འདི་ལྟ་སྟེ།གང་གིས་རྣལ་འབྱོར་ཅན་རྗེས་རང་གི་སེས
སྣང་བའི་རྗེ་བར་རྟོག་པ་ཟློག་པར་བྱེད་པའོ།།འདི་ལྟ་སྟེ།གཅིག་པ་དང་།ཐ་དད་པ་དང་།གཉིས་ཀ་དང་།གཉིས་ཀ་མ་ཡིན་པའི་ཕྱོགས་དང་བྲལ་བ།ཡིད་དང་ཡིད་ཀྱི་རྣ་པར་ཤེས་པ་ལས་འདས་པ

བདག་གི་སོ་སོ་རང་གི་རིག་པའི་འཕགས་པའི་སྤྱོད་ཡུལ་རྒྱུར་བལྟ་བ།རིག་པའི་མཚན་ཉིད་ལས་ནཱཾ་པར་ལོག་པའི་མུ་སྟེགས་བྱེད་དང་།ཉན་ཐོས་དང་།རང་སངས་རྒྱས་ཀྱི་ཐེག
པ་རྟོག་གེ་བ་ངན་པ།ཡོད་པ་དང་མེད་པའི་མཐར་ལྷུང་བ་རྣམས་ཀྱིས་མ་མྱངས་པའི་གྲུབ་པའི་མཐའ་ངས་བཤ་།།དེ་ལ་འདི་སྐད་ཅེས་བྱ་སྟེ།ང་ཡི་ཚུལ་ནི་ནི་གཉིས་ཏེ།།གྲུབ་པའི
མཐའ་དང་བསྟན་པའོ།།བྱིས་པ་རྣམས་ལ་བརྗོད་པ་བཤད།།རྣལ་འབྱོར་ཅན་ལ་གྲུབ་མཐའོ།།ཞེས་གསུངས་པའི་གྲུབ་པའི་མཐའ་རྣཾ་པར་བཞག་པའི་ཚུལ་གྱི་དོན་དུ་བྱས་ཤིང་།ཡང་
བློ་གྲོས་མི་ཟད་པས་བསྟན་པའི་མདོ་ལས།མདོ་སྡེ་གང་དག་འཁོར་བ་ལས་ཡིདའབྱུང་བར་བྱ་བ་བསྟན་པ་དེ་དག་ནི།དྲང་བའི་དོན་ཞེས་བྱའོ།།མདོ་སྡེ་གང་དག་འཁོར་བ་དང་མྱང་ངན
ལས་འདས་པ་གཉིསུ་མེད་པ་ལ་འཇུག་པ་བསྟན་པ་འདི་ནི།ངེས་པའི་དོན་ཞེས་བྱའོ།།ཞེས་གསངས་པའི་དེས་དོན་གྱི་མདོའི་དབང་དུ་ཡང་བྱས་ནས་སྐལ་བ་དང་ལྡན་པ་རྣས་ལ་ཆེད་དུ
གདམས་པའོ།།འདྲེན་པ་དམ་པས་འགྲོ་བ་མ་ལུས་ལ།།མཁྱེན་དང་བརྩེ་བའི་ཐུགས་རྗེས་ཉེར་དགོངས་ནས།།གང་ཞིག་རྟོགས་ན་སྲིད་པའི་བཙོན་ར་ལས།།དཀའ་བ་མེད་པར་ཡུད་ཀྱིས་གྲོལ་གྱུར
ཏེ།།མི་གནས་མྱང་འདས་མྱུར་དུ་ཐོབ་བྱེད་པའི།།ཐུགས་ཀྱི་རྣག་པ་སྙིང་པོའི་ཐེག་པ་འདི།།མདོ་རྒྱུད་ཀུན་གྱི་སྙིང་པོ་ཉིད་དུ་གསུངས།།དེ་སླད་མཁས་གྲུབ་དེང་དཔོན་ཆེ་རྣཾས་ཀྱིས།།མདོ་དང་རྒྱུད་ཀྱི་ཆུ

གཏེར་ཆེན་པོ་ལས།།ཟབ་དོན་དབང་གི་རྒྱལ་པོ་རབ་བླངས་ནས།།གུས་པ་མཆོགས་བྱི་དོར་རབ་བགྱིས་ཏེ།།རྗེ་དག་སྒྲུབ་པའི་རྒྱལ་མཚན་རྩེར་བཀོད་ནས།།ལེགས་ཚོགས་དགོས་འདོད་མ་ལུས།།
ཆར་ཕབ་སྟེ།།སྐལ་བཟང་བློའི་དབུལ་བ་རིང་དུ་བྱས།།བདག་ཀྱང་སྔོན་གྱི་མོས་དགེ་ཅུང་ཟད་ལས།།ཟབ་མོའི་དོན་ལ་དད་པ་ཐོབ་གྱུར་ཀྱིང།།རྗེད་པ་མེད་པའི་དྲན་པ་མ་ཐོབ་ཅིང་།།ཡེངས་པ་མེད
པའི་དྲན་པས་མ་འཁྱོངས་པས།།རྗེས་ཤེས་སྣང་བ་ནམ་ཡང་འདག་དུས་མེད།།དེ་སླད་རང་གི་རྒྱུད་ལ་ཆོས་ཉིད་ཀྱི།།དྲན་པ་ཡུན་དུ་ཉེ་བར་གནས་ཕྱིར་དང་།།ཐོག་མེད་དུས་ན་འཁྲུལ་པ་གོམ
པ་ཡིས།།ཆོས་ཀུན་གདོད་ནས་སྤྲོས་པས་དབེན་པ་ལ།།སྤྲོས་པའི་མཚན་མར་འཛིན་པའི་ཉེས་པ་ཡིས།།ལོག་པའི་གཡང་སར་འཁྱམས་པའི་སྐྱེ་བོ་རྣཾས།།རྗེསུ་བཟུང་ཕྱིར་དོན་འདི་ཡི་གེར
བཀོད།།འདི་ཡི་དགེ་བས་དམ་ཆོས་ཕྱག་རྒྱ་ཆེ།།ནམ་མཁའི་མཐའ་དང་མཉམ་པར་གྱུར་ནས་ཀྱང་།།མར་གྱུར་འགྲོ་བ་རྣམས་ཀྱིས་ཉིས་བླངས་ཏེ།།མི་གནས་མྱང་འདས་སྐུ་གསུམ་མྱུར་ཐོབ
ཤེཤོག།།ཕྱག་རྒྱ་ཆེན་པོ་ལྷན་ཅིག་སྐྱེས་སྦྱོར་གྱི་ཁྲིད་ཡིག།སྐལ་བཟང་གསོ་བའི་བདུད་རྩི་སྙིང་པོ་བཅུད་བསྡུས་ཞེས་བྱ་བ་འདི་ནི།རྗེ་རྒྱ་རས་པས་མཛད་པའི་ལྷན་ཅིག་སྐྱེས་སྦྱོར་རྩུ་བ་འདི་ལ
བཞི་བྱས།དམིགས་པ་རྣཾས་ཕལ་ཆེར་དཔལ་རྒོད་ཚང་པ་དང་།རྒྱལ་བ་ཡང་དགོན་པ་ཡབ་སྲས་གཉིས་ཀྱི་གསུང་ཐང་སོར་བཞག་ཅིང་།རྒྱལ་བའི་མདོ་རྒྱུད་དང་།བཀའ་བརྒྱུད་གོང་མ་རྣཾས

ཀྱི་གསུང་བགྲོས་ཀྱིས་ཀྱང་ལེགས་པར་བེརྒྱན་ཏེ།ཆོས་སྨྲ་བའི་བཙུན་པ་གཙོ་་མ་ཆོས་ལེགས་ཞེས་བྱ་བས།ཤིང་མོ
ཕག་གི་ཟླ་བ་གསུམ་པ་ལ་ཆབ་རོམ་ཕུག་ཏུ་ཉེ་བར་སྤར་བའོ།།༈།ཟ་བ་དོན་གཟུགས་བརྙན་གསལ་བའི་མེ་ལོང་འདི།།བསྒྲུབས་པའི་མདོ
ལ་ཆབ་རོམ་ཕུག་པ་རུ།།མི་ཟད་སྨར་དུ་བསྒྲུབས་པའི་བདག་རྐྱེན་ཡང་།།བདེ་གཤེགས་བསྟན་དང་འགྲོ་ལ་ཕན་བྱའི་ཕྱིར།།ཤཱཀྱའི་བཙུན་པ་ཆོས
ལེགས་རང་གིས་བགྱིས།།ཞུས་ངག་ཉེར་འཁོ་སྒྲུབ་པ་པོ།།སྡོམ་བརྩོན་ཀུན་བཟང་ལ་སོགས་ཡིན།།ཡིག་མཁན་མཁས་པ་འཕགས་པ་སྟེ།།རྐོས
བྱེད་གཤེས་གཉེན་ཀུན་ནེ་དང་།།སྡོམ་བརྩོན་བསཾ་སེང་ཆོས་སེང་དང་།།ས་སྐྱོང་ཡིག་དཔོན་དཔལ་ལྡན་དང་།།དཔྱོད་ལྡན་ཆོས་སྐྱབས་དཔལ་བཟང
དང་།།ཤེས་ལྡན་བསོད་རྣམས་རྣམ་རྒྱལ་ལོ།།འདི་བསྐབས་དགེ་བ་མར་གྱི་སྙིང་པོ་ཡས།།སངས་རྒྱས་བསྟན་པའི་མར་མེ་གས་ལ་བ་དང་།།
ཟབ་མོའི་བཅུད་ཀྱིས་འགྲོ་རྣས་དངོས་འཛིན་གྱི།།རླུང་གི་ནད་ལས་མྱུར་དུ་གྲོལ་བར་ཤོག།སྐྱབས་གནས་ཀུན་གྱིས་ཀུན་དུ་དགེ་ལེགས་མཛོད།།